BH ตั้งบ.ย่อย “อินโนไวทัล อินเตอร์เนชั่นแนล เอจี” ลุยผลิต-ขายอาหารเสริม
BH ตั้งบริษัทย่อย "อินโนไวทัล อินเตอร์เนชั่นแนล เอจี" ในสมาพันธรัฐสวิส ลุยธุรกิจผลิต-จำหน่ายอาหารเสริมประเภทไวตามิน
24 ม.ค. 2560

บริษัท โรงพยาบาลบำรุงราษฎร์ จำกัด (มหาชน) หรือ BH ระบุว่า สืบเนื่องจากบริษัทได้รับอนุมัติจากที่ประชุมคณะกรรมการการลงทุน เมื่อวันที่ 28 ก.ค.59 ให้ลงทุนในสมาพันรัฐสวิส โดยบริษัท ไลฟ์ แอนด์ ลองจิวิตี้ จำกัด ซึ่งเป็นบริษัทย่อยของบริษัทที่ถือหุ้นร้อยละ 100 ของทุนจดทะเบียน เข้าซื้อหุ้นของบริษัทอินโนไวทัล อินเตอร์เนชั่นแนล เอจี จำกัด และจดทะเบียนจัดตั้งในวันที่ 20 ม.ค.60 เพื่อดำเนินธุรกิจผลิตและจัดจำหน่ายผลิตภัณฑ์อาหารเสริมประเภทไวตามินและบริการหลังการขาย
โดยบริษัทดังกล่าวจะมีทุนจดทะเบียน 100,000 ฟรังก์สวิส ทั้งนี้บริษัทไลฟ์ แอนด์ ลองจิวิตี้ จำกัด ถือหุ้นร้อยละ 49 ส่วนบริษัทอินโนเวก โฮลดิ้ง เอจี ถือหุ้นร้อยละ 51 ซึ่งแหล่งเงินทุนเป็นเงินทุนหมุนเวียนของบริษัทไลฟ์ แอนด์ ลองจิวิตี้ จำกัด